62 વર્ષના ઉદ્યોગપતિ માલ્યાની સામે આરોપ છે કે એમણે ભારતની બેન્કો પાસેથી રૂ. 9000 કરોડની લોન લીધી હતી, પણ એ પરત ચૂકવી નથી અને બ્રિટનમાં ભાગી ગયા છે. ભારત સરકારે માલ્યાની સોંપણી કરી દેવા માટે બ્રિટનની અદાલતમાં કેસ કર્યો છે. લંડનમાં વેસ્ટમિન્સ્ટર મેજિસ્ટ્રેટ કોર્ટમાં આ કેસ ચાલે છે. એમાં કિંગફિશર એરલાઈન્સને લગતા કેસમાં માલ્યાનો પરાજય થયો છે. આ કેસ કિંગફિશર એરલાઈન્સ દ્વારા 2014ની સાલમાં વિમાન લીઝ પર આપવાને લગતો છે.